|  |  |  |
| --- | --- | --- |
| ที่ มท ๐๘21.4/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

# กุมภาพันธ์ 2568

เรื่อง โครงการพัฒนาคุณภาพชีวิตผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายละเอียดโครงการอบรมฯ จำนวน 1 ชุด

2. กำหนดการจัดอบรมหลักสูตรผู้จัดการการดูแลผู้สูงอายุ (Care Manager) จำนวน 1 ชุด

3. กลุ่มเป้าหมายผู้เข้ารับการอบรมฯ จำนวน 1 ชุด

4. แผนการอบรมตามโครงการฯ จำนวน 1 ชุด

5. แบบรายงานผู้เข้ารับการอบรมของสำนักงานส่งเสริมการปกครองท้องถิ่นจังหวัด

และองค์กรปกครองส่วนท้องถิ่น พร้อมแบบตอบรับการเข้ารับการอบรมฯ จำนวน 1 ชุด  
 6. บัญชีการจัดสรรงบประมาณของจังหวัด จำนวน 1 ชุด  
 7. แนวทางการจัดทำโครงการจัดอบรมเชิงปฏิบัติการหลักสูตรการดูแล

ผู้สูงอายุขั้นกลาง จำนวน 70 ชั่วโมง จำนวน 1 ชุด

8. แบบรายงานผลการจัดอบรม ค่าใช้จ่ายในการจัดอบรมฯ กิจกรรมที่ 2 จำนวน 1 ชุด

9. แบบรายงานรายชื่อผู้เข้ารับการอบรมฯ กิจกรรมที่ 2 จำนวน 1 ชุด   
 ด้วยกรมส่งเสริมการปกครองท้องถิ่น ได้จัดทำโครงการพัฒนาคุณภาพชีวิตผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. 2568 แผนงานบูรณาการเตรียมความพร้อมเพื่อรองรับสังคมสูงวัย   
งบดำเนินงาน กิจกรรมพัฒนาและส่งเสริมคุณภาพชีวิตผู้สูงอายุขององค์กรปกครองส่วนท้องถิ่น โครงการพัฒนาคุณภาพชีวิตผู้สูงอายุขององค์กรปกครองส่วนท้องถิ่น ค่าใช้จ่ายในการสัมมนาและฝึกอบรม ค่าใช้จ่ายพัฒนาศักยภาพผู้จัดการการดูแลผู้สูงอายุที่มีภาวะพึ่งพิงขององค์กรปกครองส่วนท้องถิ่น ซึ่งมีกิจกรรมการดำเนินงาน จำนวน 2 กิจกรรม ได้แก่ กิจกรรมที่ 1 การอบรมเชิงปฏิบัติการหลักสูตรผู้จัดการการดูแลผู้สูงอายุ (Care Manager) สำหรับนักบริหารองค์กรปกครองส่วนท้องถิ่น และกิจกรรมที่ 2 การจัดอบรมเชิงปฏิบัติการหลักสูตรการดูแลผู้สูงอายุ ขั้นกลาง จำนวน 70 ชั่วโมง ของกรมอนามัย โดยมีแผนการจัดอบรมตั้งแต่เดือนมีนาคม 2568 เป็นต้นไป

ในการนี้ เพื่อให้การจัดอบรมโครงการดังกล่าว ทั้ง 2 กิจกรรม เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดและองค์กรปกครองส่วนท้องถิ่น ดังนี้

1. กิจกรรมที่ 1 ให้จังหวัดดำเนินการ ดังนี้

1.1 ให้ท้องถิ่นจังหวัดมอบหมายให้ข้าราชการที่ปฏิบัติงานด้านสาธารณสุขสังกัดสำนักงานส่งเสริมการปกครองท้องถิ่นจังหวัด จำนวน 1 คน ตามบัญชีกลุ่มเป้าหมาย เข้ารับการอบรมตามแผนการอบรมโครงการฯ

1.2 แจ้งองค์การบริหารส่วนจังหวัดที่ได้รับการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล พิจารณามอบหมายบุคลากรในสังกัดที่ปฏิบัติงาน  
ด้านสาธารณสุขหรือสวัสดิการสังคม แห่งละ 1 คน และผู้แทนสถานีอนามัยเฉลิมพระเกียรติ 60 พรรษา   
นวมินทราชินี และโรงพยาบาลส่งเสริมสุขภาพตำบลที่ถ่ายโอนให้องค์การบริหารส่วนจังหวัด แห่งละ 1 คน ตามบัญชีกลุ่มเป้าหมาย เพื่อเข้ารับการอบรมตามแผนการอบรมโครงการฯ และให้ส่งรายชื่อผู้เข้ารับการอบรม   
พร้อมแบบตอบรับการเข้ารับการอบรมให้จังหวัดทราบ

/1.3 แจ้งเทศบาล ...

-2-

1.3 แจ้งเทศบาล/องค์การบริหารส่วนตำบล ที่รับการถ่ายโอนภารกิจสถานีอนามัย/ โรงพยาบาลส่งเสริมสุขภาพตำบล (รพ.สต.) ให้แก่เทศบาล/องค์การบริหารส่วนตำบล พิจารณามอบหมายบุคลากรในสังกัด  
ที่ปฏิบัติงานด้านสาธารณสุขหรือสวัสดิการสังคม แห่งละ 1 คน ผู้แทนสถานีอนามัยเฉลิมพระเกียรติ 60 พรรษา   
นวมินทราชินี และโรงพยาบาลส่งเสริมสุขภาพตำบลที่ถ่ายโอนให้องค์การบริหารส่วนจังหวัด แห่งละ 1 คน   
และเพื่อเข้ารับการอบรมตามแผนการอบรมโครงการฯ และให้ส่งรายชื่อผู้เข้ารับการอบรม พร้อมแบบตอบรับ  
การเข้ารับการอบรมให้จังหวัดทราบ

1.4 แจ้งองค์กรปกครองส่วนท้องถิ่นที่เข้าร่วมกองทุนหลักประกันสุขภาพท้องถิ่นหรือพื้นที่  
ตามบัญชีกลุ่มเป้าหมาย พิจารณามอบหมายบุคลากรที่รับผิดชอบงานกองทุนหลักประกันสุขภาพท้องถิ่นหรือพื้นที่   
แห่งละ 1 คน เพื่อเข้ารับการอบรมตามแผนการอบรมโครงการฯ และให้ส่งรายชื่อผู้เข้ารับการอบรม พร้อมแบบตอบรับการเข้ารับการอบรมให้จังหวัดทราบ

1.5 ให้สำนักงานส่งเสริมการปกครองท้องถิ่นจังหวัดรวบรวมรายชื่อผู้เข้ารับการอบรม  
ตามข้อ 1.1 – 1.4 ตามแบบรายงานรายชื่อผู้เข้ารับการอบรมฯ และแบบตอบรับเข้าร่วมอบรมฯ ในรูปแบบ  
ไฟล์ Excel และ PDF ผ่านทาง Google Form พร้อมทั้งหนังสือนำส่งให้กรมส่งเสริมการปกครองท้องถิ่น ภายในวันศุกร์ที่ 7 มีนาคม 2568 หากองค์กรปกครองส่วนท้องถิ่นใดไม่ได้ส่งแบบตอบรับการอบรมฯ   
ตามวันที่กรมส่งเสริมการปกครองท้องถิ่นกำหนดจะไม่ได้เข้ารับการอบรมฯ ทั้งนี้ ได้มอบหมายให้   
นายพีระพงษ์ รอดจินดา นักวิเคราะห์นโยบายและแผนปฏิบัติการ และนางสาวสุพรรณนิภา เยื่อใย พนักงานวิเคราะห์นโยบายและแผน เป็นผู้ประสานงานของโครงการฯ หมายเลขโทรศัพท์ 081 174 3738

1.6 กรมส่งเสริมการปกครองท้องถิ่นรับผิดชอบค่าอาหาร ค่าอาหารว่างและเครื่องดื่ม ค่าที่พัก ระหว่างการอบรมฯ สำหรับค่าเบี้ยเลี้ยง ค่าพาหนะ และค่าที่พักก่อนและหลังการอบรมให้เบิกจ่ายจากต้นสังกัด ทั้งนี้ หากผู้เข้าร่วมอบรมประสงค์จะเข้าพักก่อนหรือหลังการเข้าร่วมโครงการฯ กรุณาติดต่อทางโรงแรมเอวาน่า กรุงเทพ โฮเทล แอนด์ คอนเวนชั่นเซ็นเตอร์ โดยตรงหมายเลขโทรศัพท์ 02 763 2900 และสามารถเบิกค่าใช้จ่าย  
ในส่วนนี้จากต้นสังกัด

2. กิจกรรมที่ 2 ให้จังหวัดจัดทำโครงการการจัดอบรมเชิงปฏิบัติการหลักสูตรการดูแลผู้สูงอายุ  
ขั้นกลาง จำนวน 70 ชั่วโมง ของกรมอนามัย ให้แก่บุคคลในท้องถิ่นที่ประสงค์จะเป็นอาสาสมัครบริบาลท้องถิ่น  
ขององค์กรปกครองส่วนท้องถิ่น ตามแนวทางที่กำหนดและงบประมาณที่ได้รับการจัดสรร โดยให้เริ่มดำเนินการจัดอบรมตั้งแต่เดือนมีนาคม 2568 และสิ้นสุดการอบรมฯ ภายในเดือนพฤษภาคม 2568 ทั้งนี้   
เมื่อดำเนินการจัดอบรมเสร็จสิ้นแล้ว ให้รายงานผลการจัดอบรม ค่าใช้จ่ายในการจัดอบรม และรายชื่อผู้เข้ารับการอบรมของโครงการดังกล่าว ให้กรมส่งเสริมการปกครองท้องถิ่นทราบ ภายในวันที่ 15 กรกฎาคม 2568   
ทางไปรษณีย์อิเล็กทรอนิกส์ goodhealthdla2021@gmail.com

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://shorturl.at/G2HyQ หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานส่งเสริมสุขภาพ

โทร. ๐ ๒๒๔๑ ๙๐๐๐ ต่อ 5405

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายพีระพงษ์ รอดจินดา  
 /นางสาวสุพรรณนิภา เยื่อใย โทร 081 174 3738

ร.อสถ................................

ผอ.กสส..............................

ผอ.กง.สส..........................

จนท...................................

